open-index/open-wikipedia-markdown huggingface dataset:
பொருளின் பண்புகள் (வெப்பவியக்கவியல்)

வெப்ப இயக்கவியலில் **பொருளின் பண்புகள்** என்பன ஒரு குறிப்பிட்ட பொருளின் உள்ளார்ந்த பண்புகள் ஆகும். இவை அப்பொருளின் உள்ளியல்பு. இப் பண்புகள் ஒவ்வொன்றும், வெப்ப இயக்கவியல் ஆற்றல்நிலையின் (thermodynamic potential) இரண்டாவது நுண்பகுபடியுடன் (differential order) தொடர்பு கொண்டது. ஓர் உருப்படி கொண்ட அமைப்பில் உள்ள சில எடுத்துக்காட்டுகள்:

* **[[அமுக்குமை]]** (ல்லது அதன் தலைகீழ் பண்பு **[[பரும தகைவு]]**)
:* ஒரு வெப்பநிலை அமுக்குமை
::\beta_T=-\frac{1}{V}\left(\frac{\partial V}{\partial P}\right)_T
\quad = -\frac{1}{V}\,\frac{\partial^2 G}{\partial P^2}
:* வெப்பம் மாறா அமுக்குமை
::\beta_S=-\frac{1}{V}\left(\frac{\partial V}{\partial P}\right)_S
\quad = -\frac{1}{V}\,\frac{\partial^2 H}{\partial P^2}
* **[[வெப்பக் கொண்மை]]** (இது வெப்ப ஏற்பு என்பதுடன் தொடர்பு கொண்டது)
:* ஒரு குறிப்பிட்ட நிலையான அழுத்தத்தில் வெப்பக் கொண்மை (நிலையழுத்த வெப்பக்கொண்ணமை)
::c_P=\frac{T}{N}\left(\frac{\partial S}{\partial T}\right)_P
\quad = -\frac{T}{N}\,\frac{\partial^2 G}{\partial T^2}
:* நிலைகொள்ளளவு வெப்பக் கொண்மை
::c_V=\frac{T}{N}\left(\frac{\partial S}{\partial T}\right)_V
\quad = -\frac{T}{N}\,\frac{\partial^2 A}{\partial T^2}
* **[[வெப்ப நீண்மை]]க் கெழு (குணகம்)**
::\alpha=\frac{1}{V}\left(\frac{\partial V}{\partial T}\right)_P
\quad = \frac{1}{V}\,\frac{\partial^2 G}{\partial P\partial T}

மேலுள்ளவற்றில் *P*&nbsp; என்பது அழுத்தம், *V*&nbsp; என்பது கொள்ளளவு, *T*&nbsp; என்பது வெப்பநிலை, *S*&nbsp; என்பது  என்ட்ரோப்பி(entropy) அல்லது பணியுறா சீர்குலைவுநிலை,  *N*&nbsp; என்பது துகள்களின் எண்ணிக்கை.

ஒரேயொரு உருப்படி உள்ள ஓர் அமையத்தில் (system), பொருளின் (வெப்பவியக்கப்) பண்புகளை அறிய மூன்றே மூன்று வெப்பவியக்க ஆற்றலில் இரண்டாம் நுண்பகுபடிகள்தாம் தேவை. ஓர் உருப்படி உள்ள அமையத்தில் வழக்கமாக இவை, ஒருவெப்பைலை அமுக்குமை \beta_T, நிலையழுத்த வெப்பக் கொண்மை c_P, வெப்பநீண்மைக் கெழு (குணகம்) \alpha.

எடுத்துக்காட்டாக, கீழ்க்காணும் சமன்பாடுகள் செல்லும்:

:c_P=c_V+\frac{TV\alpha^2}{N\beta_T}

:\beta_T=\beta_S+\frac{TV\alpha^2}{Nc_P}

இந்த "வழக்கமான" மூன்று பண்புகளும் வெப்பநிலை, அழுத்தம் ஆகியவற்றை அடிப்படையாகக் கொண்டு பெறப்படும் கிப்சின் ஆற்றலின் இரண்டாம் நுண்பகு படிகள் (second differential)ஆகும்.

## உசாத்துணை

பகுப்பு:வெப்ப இயக்கவியல்
வெப்பக் கொண்மை

**வெப்பக் கொண்மை**, **வெப்பக் கொள்ளளவு** அல்லது **வெப்பக் கொள்திறன்** (*heat capacity*, *thermal capacity*) என்பது குறித்த நிறை உள்ள பொருளுக்கு எவ்வளவு வெப்ப ஆற்றலைத் தந்தால் அப்பொருளின் வெப்பநிலை ஒரு பாகை அளவுக்கு உயரும் என்பதைக் குறிக்கும் ஓர் அடிப்படையான பண்பு. அதே வேளை *தன்வெப்பக்கொள்ளளவு* (*specific heat capacity*)  அல்லது *தன்வெப்பக்கொண்மை* என்பது ஓரலகு நிறையுடைய பொருளின் வெப்பநிலையை ஒரு பாகை அளவுக்குஉயர்த்தத் தேவையான வெப்ப ஆற்றலின் அளவினைக் குறிக்கும். இப் பண்பு 18 ஆம் நூற்றாண்டில் வாழ்ந்த சுகாட்லாந்து இயற்பியலாளர் யோசப் பிளாக் (1728-1799) என்பவரின் ஆய்வுகளின் வழி உணர்ந்த ஒன்று.

அதிக வெப்பக்கொண்மை உள்ள பொருளின் வெப்பநிலையைக் குறித்த அளவுக்கு உயர்த்த அதிக வெப்ப ஆற்றல் தேவைப்படும். 25 செல்சியசு வெப்பநிலையில் உள்ள ஒரு கிலோகிராம் எடையுள்ள நீரின்வெப்பநிலையை ஒரு பாகை கெல்வின் அளவுக்குக் கூட்டத் தேவைப்படும் வெப்ப ஆற்றல் 4.1813 கிலோஜூல் ஆகும். ஆகவே நீரின் தன்வெப்பக்கொண்மை 4.1813 கிஜூ/கிகி.கெ). ஆனால் ஒரு கிலோகிராம் எடையுள்ள தங்கத்தை (25 செல்சியசு), ஒரு பாகை கெல்வின் அளவு  வெப்பநிலை உயர்த்தத் தேவைப்படும் வெப்ப ஆற்றல் அளவு 0.1291 கிஜூ/கிகி.கெ). மட்டுமே. ஆகவே தங்கத்தின் தன்வெப்பக்கொண்மை நீரின் தன்வெப்பக்கொண்மையை விடக் குறைவு.

வெப்பக்கொண்மையை குறித்த எடையுள்ள பொருளை அடிப்படையாகக் கொண்டு அளப்பதைப் போலவே ஒரு குறிப்பிட்ட கொள்ளளவு அல்லது பருமனளவு உள்ள பொருளுக்கு என அளப்பதும் வழக்கம். இதனை நிலைகொள்ளளவு வெப்பக்கொண்மை (c v) என்பர். அதே போல ஒரு குறிப்பிட்ட மூலக்கூறு எடை கொண்ட அளவுக்கும் (மோல் அளவுக்கும்) அளப்பதுண்டு. இதனை **மோலார் வெப்பக் கொண்மை** அல்லது **மோலார் வெப்பக் கொள்திறன்** என்று கூறுவர். இப்படி ஒரு மோலுக்கான வெப்பக் கொண்மையை அறியும் பொழுது பெரும்பாலும் எல்லாப் பொருளும் டியூலாங்-பெட்டிட் விதி வரையறை செய்த 25 கிஜூ/(மோல். கெ) அளவுக்குள்தான் இருக்கின்றன. ஆனால் அமோனியா, கார்பன்-டை-ஆக்சைடு போன்ற ஒருசில வளிமப் பொருள்களுக்குக் கூடுதலான மோல் வெப்பக்கொண்மை உள்ளன. சில பொருள்களின் வெப்பக் கொண்மைகள் கீழ்க்காணும் அட்டவணையில் கொடுக்கப்பட்டுள்ளன.

ஒரு பொருளில் உள்ள அணுத்தொடர்களின் அதிர்வெண் இயல்புகளைக் கொண்டு டிபை என்பவர் வெவ்வேறு வெப்பநிலைகளில் வெப்பக் கொண்மை எவ்வாறு மாறும் என்பது குறித்து டிபை விதி என்னும் ஒரு நெறிமுறையைத் தந்தார். ஐன்ஸ்டைன் இந்த டிபை விதியைவிட நெருக்கமான  திருந்திய நெறிமுறை ஒன்றை வழங்கினார். 
thumb|right|250px|வெப்பக்கொண்மை: டிபை விதியும் ஐன்ஸ்டைன் விதியும்

## உசாத்துணை


பகுப்பு:வெப்ப இயக்கவியல்
பகுப்பு:வேதிப் பண்புகள்
பத்ம பூசண்

**பத்ம பூசண்** (*Padma Bhushan*) என்பது இந்திய அரசு குடிமக்களுக்கு வழங்கும் ஓர் உயரிய விருது ஆகும். இவ்விருதினை ஜனவரி 2, 1954 ஆம் ஆண்டு இந்தியக் குடியரசுத் தலைவர் நிறுவினார். இது இந்திய அரசால் வழங்கப்படும் பாரத ரத்னா, பத்ம விபூசண் ஆகிய உயரிய விருதுகளுக்கு அடுத்தபடியாக மூன்றாவது உயர் விருதாகும். இவ்விருது  எந்த ஒரு துறையிலும் சிறந்து விளங்கும் ஒருவருக்கு ஆண்டுதோறும் வழங்கப்படுகிறது. 2025-ஆம் ஆண்டு வரை, 1341 பேர் பத்ம பூசண் விருதைப் பெற்றுள்ளனர்.

## விருது பெற்றவர்களின் பட்டியல்
*பத்ம பூசண் விருது பெற்ற தமிழர் பட்டியல்
* பத்ம பூசண் விருது பெற்றவர் பட்டியல் (1954–1959)

## மேற்கோள்கள்

## வெளி இணைப்புகள்
* 2014-ஆம் ஆண்டில் விருது பெற்றவர்கள்
* இந்திய அரசு வலைத்தளம் - 1954 முதல் 2013 வரை பத்ம பூசண் விருது பெற்றவர்கள் பற்றிய விவரம்

பகுப்பு:இந்தியாவின் உயரிய விருதுகள்
பகுப்பு:பரிசுகளும் விருதுகளும்
நிரலாக்க நடையொழுங்கு

**நிரலாக்க நடையொழுங்கு** என்பது ஒரு நிரலை எழுதும்போது பொதுவாக பின்பற்றப்படும் நடை ஒழுங்குகள் ஆகும்.  நிரலை வாசிக்க, திருத்த, பராமரிக்க ஒரு சீரான நடையொழுங்கைப் பேணுவது அவசியம்.  நிரல் மூலத்தை தானிய்க்க முறையில் பகுப்பாய்வு செய்வதெற்கும் நடை ஒழுங்கு தேவை.  அனைவராலும் ஏற்றுக்கொள்ளப்பட்ட ஒரு சீர்தரம் இல்லை எனினும், பரவலாக பின்பற்றப்படும் முறைகள் உண்டு.  

## பொது நடை ஒழுங்குகள்
### பெயரிடல் மரபுகள்
:குறிப்பு: இந்த மரபு ஆங்கில நிரல் மொழிகளுக்கே.
* வகுப்புப் பெயர்களின் தொடக்கம் uppercase எழுத்தாக அமைய வேண்டும், அவை பெயர் சொல்லாக இருக்க வேண்டும்.
* செயலி பெயர்கள் எல்லாம் lowercase ஆக இருக்க வேண்டும், அவை வினைச் சொல்லாக இருக்க வேண்டும்.
* மாறிகளின் பெயர்கள் முழுவதும் UPPERCASE ஆக இருக்கா வேண்டும்.
* பெயர்களுக்கு முன்னுக்கு சுருக்கமாக அவற்றின் தரவு இனத்தையும் குறிக்கலாம், எ.கா intTurns, strGreeting, rstResults, arrUsers
* பெயர்கள் இலகுவாக புரியும்படும் இருக்க வேண்டும், உச்சரிக்கப்படக் கூடியதாக இருக்க வேண்டும், தேடப் படக்கூடியதாக இருக்கா வேண்டும்.

### வடிவ மரபுகள் (Formatting Convetions)
* தகுந்த குறிப்புகள் தரப்பட வேண்டும், குறிப்பாக ஒரு செயலியின் உள்ளீருகள் வெளியீடுகள்.
* ஒந்திசைந்த உள்தள் பாணி

## இவற்றையும் பாக்க
*:en:programming style.
*naming conventions
*:en:Indent style

பகுப்பு:நிரலாக்கம்
மோனோ சோடியம் குளூட்டாமேட்டு

thumb|right|300px|படிகப் பொடியாக மோனோ சோடியம் குளூட்டாமேட். இதனை மோசோகு (MSG) என்று சுருக்கமாக அழைப்பதுண்டு

**மோனோ சோடியம் குளூட்டாமேட்** (Monosodium glutamate) அல்லது **ஒற்றை சோடியம் குளூட்டாமேட்** என்று அழைக்கப்படும் வேதிப்பொருள் குளூட்டாமிக் காடி என்னும் ஓர் அமினோ காடியின் ஒரு சோடிய உப்பு. இது ஒற்றை சோடிய அணுவும், ஐந்து கரிம அணுக்களும், ஒரு நைதரசன், நான்கு ஆக்சிசன், மூன்று ஐதரசன் அணுக்களும் கொண்ட ஒரு வேதியியல் சேர்மப்பொருள் (C5H8NNaO4). குளூட்டாமிக் காடி மாந்தர்களுக்கு அடிப்படைத்தேவை என்றில்லாத ஓர் அமினோ காடி ஆகும். மோனோசோடியம் குளூட்டாமேட் உணவில் சுவைகூட்டி அல்லது சுவையூட்டியாக சேர்க்கப்படும் பொருள். இது தரும் சுவையை உமாமி என்று கூறுகின்றனர். இப்பொருளை நிப்பானிய வணிக நிறுவனமாகிய *[[அச்சினமோட்டோ]]* (*Ajinomoto*) பெருமளவில் உருவாக்கி விற்கின்றது. வெட்சின் (*Vetsin*), ஆக்சன்ட் (*Accent*) ஆகிய நிறுவனங்களும் உருவாக்கி விற்கின்றன. மோனோ சோடியம் குளூட்டாமேட்டை *மோசோகு* அல்லது *எம்.எஸ்.ஜி* (MSG) என்னும் முதலெழுத்துச் சொல்லாலும் குறிக்கப்படும்.  மோனோ சோடியம் குளூட்டாமேட் பல பருப்புகளிலும், கடல்வாழ் தாவரங்கள் சிலவற்றிலும் இருந்தாலும், 1907 இல் தான் தனியாக பிரித்தெடுத்தார்கள். நிப்பானிய அறிவியலார் இக்குனே இக்கேடா (Ikunae Ikeda) என்பவர் முதன்முதலாக பிரித்தெடுத்தார். 1909 இல் நிப்பானிய அச்சினமோட்டோ நிறுவனம் இதற்கான படைப்புக் காப்புரிமத்தை பெற்றது. தூய வடிவில் மோனோ சோடியம் குளூட்டாமேட் பார்ப்பதற்கு வெள்ளையான பொடி போல் காட்சி தருகின்றது (படத்தைப் பார்க்கவும்). நீரிலோ உமிழ்நீரிலோ கரைந்திருக்கும் பொழுது இது பிரிந்து நேர்மின்மம் கொண்ட சோடியமாகவும், எதிர்மின்மம் கொண்ட குளூட்டாமேட்டாகவும் மாறுகின்றது. குளூட்டாமேட் என்பது எதிர்மின்மம் கொண்ட குளூட்டாமிக் காடி. இக் காடி இயற்கையில் கிடைக்கும் ஓர் அமினோ காடி. மோனோ சோடியம் குளூட்டாமேட்டின் ஒருங்கு செய்த அமையக் குறி (Harmonized System Code) எனப்படும் எச்.எசு குறி (HS code) 29224220 கொண்டது. உணவில் சேர்க்கப்படும் பொருட்களின் வரிசையில் இதன் ஈ-எண் (E number), E621 ஆகும்.

## வேதியியல் பண்புகளும் உற்பத்தியும்
மாவுப்பொருளாகிய கார்போ ஐதரேட்டுகளை சிலவகையான பாக்டீரியாக்களால் நொதிக்கச் செய்து அதிலிருந்து மோசோகு பெறுகிறார்கள். இம்முறையில் ஏறத்தாழ ஒரு லிட்டருக்கு 100 கிராம் என்னும் அளவில் மோசோகு விளைகின்றது. 1909 முதல் 1960 வரை கோதுமை மணியின் உட்கருவில் உள்ள மாவுப்பொருளுடன் சேர்ந்திருக்கும் குளூட்டென் என்னும் புரதப்பொருளில் இருந்து நீர்ப்பகுப்பாய்வு வழியில் பிரித்தெடுத்தார்கள். கோதுமை குளூட்டன் என்னும் புரதப்பொருளில் ஏறத்தாழ 25% குளூட்டாமிக் காடிதான். அமினோ காடிகளில் குளூட்டாமிக் காடி நீரில் மிகக்குறைவாக வே கரையும் பொருள் ஆகையால் எளிதாக பிரித்தெடுக்க வல்லது..

## இவற்றையும் பார்க்க
* அச்சினமோட்டோ நிறுவனம்
* உமாமி
* தூண்டுணர்வு நச்சுத்தன்மை
* சுவையூட்டி
* டை-சோடியம் குளூட்டாமேட்
* உணவு சேர்பொருள்களின் பட்டியல்
* இயீசுட்டு பிழிவு

## மேற்கோள்களும் குறிப்புகளும்

பகுப்பு:சோடியம் சேர்மங்கள்
பகுப்பு:உணவுச் சேர்பொருட்கள்
பகுப்பு:சப்பானியக் கண்டுபிடிப்புகள்
தொடு வில்லை

thumb|right|தொடு வில்லை
**தொடு வில்லை** (Contact Lens) பார்வைக் குறைபாட்டை சீர் செய்கின்ற, நேரடியாக கண்ணின் விழிவெண்படலத்தில் அணியப்படுகின்ற ஒருவித வில்லையாகும். இது செக்கோசுலோவாக்கியா வேதியியலாளர்களான ஒட்டோ விச்ரேலே (Otto Wichterle), டிராஃகோசுலாவ் லிம் (Drahoslav Lim) ஆகியோரால் கண்டுபிடிக்கப்பட்டது.

தொடுவில்லையானது மூக்குக் கண்ணாடியைப் போன்று பார்வைக் குறைபாட்டை சீர் செய்கின்றமைக்காகவே பயன்படுத்தப்படுகின்றது. ஆயினும் இது பாரமற்றது; ஏறத்தாழ மற்றவர்கள் கண்ணுக்கு புலப்படாத வகையில் மிகவும் மென்மையானதாக காணப்படுகின்றது. சில தொடுவில்லைகள் கண்ணுக்கு புலனாகும் விதத்தில் கண்ணின் "கருமணியின்" நிறத்தை மாற்றி காட்டக்கூடியனவும் உண்டு.

உலகளாவிய வகையில் மேற்கொண்ட மதிப்பீட்டின் அடிப்படையில் 125 மில்லியன் மக்கள் தொடுவில்லையைப் பயன்படுத்துவதாக அறியப்படுகின்றது. இது உலக மக்கள் தொகையில் ஏறத்தாழ 2% . இதில் அமெரிக்காவில் மட்டும் 28 முதல் 38 மில்லியன் மக்கள் வரையிலும், நிப்பானில் மேலும் ஒரு 13 மில்லியன் மக்களும் பயன்படுத்துகின்றனர்.

மனிதனது முதன்மையான உறுப்புக்களில் ஒன்றான கண்ணுக்கு பாவிக்கப்படும் ஒன்றாகையால் இதனை ஒரு வித மருந்துப்பொருள் கலந்த நீர்மத்தில் அமிழ்த்தி சேமித்து வைக்கப்படும். இவை அணியப்படுவதற்கு பல காரணங்களைக் கூறலாம். மூக்குக் கண்ணாடியினை விட இவை பரந்த பார்வையினை அளிக்கக்கூடியது. ஈரலிப்பான காலநிலையில் பாதிப்பு குறைவானதாக இருக்கும்.

## மேற்கோள்கள்


## வெளி இணைப்புகள்

*Contact Lenses  தொடு வில்லை தேடுபொறி
*Contact lenses treatment overview  தொடு வில்லை சிகிச்சை கண்ணோட்டம்

பகுப்பு:கண் மருத்துவம்
பகுப்பு:ஒளியியல்
பகுப்பு:19-ஆம் நூற்றாண்டுக் கண்டுபிடிப்புகள்
பகுப்பு:ஒளியியல் கருவிகள்
பியூரர்

**ஃபியூரர்** () என்பது ஜெர்மானிய மொழியில் வழிநடத்துபவர், வழிகாட்டுபவர் என்ற பொருளில் ஜெர்மனியர்கள் தம் தலைவரை உயர்த்தி அழைக்கும் ஒரு வழக்காகும். ஜெர்மனியின் 1945 முன் வாழ்ந்த முன்னாள் அதிபர் மற்றும் சர்வாதிகாரி என அனைத்துலகத்தினரால் அழைக்கப்படும் அடால்ப் இட்லர், ஃபியூரர் என அப்போதைய ஜெர்மானியர்களால் மரியாதையாக அழைக்கப்பட்டார்.

**பியூரர் மாளிகை**

இவர் தங்கியிருந்த பாதுகாப்பான மாளிகைக்கு (ஃபியூரர் பங்கர்) ஃபியூரர் பதுங்கு அறை என அழைக்கப்பட்டது. இந்த அதிகாரப் பெயர் அப்போதைய ஜெர்மன் நாடாளுமன்ற வேந்தராக இருந்த இட்லரால் ஏற்படுத்தபட்டு அதற்கான சட்டவரைவையும் முன்மொழிந்து அது முதல் அவர் ஃபியூரர் என அழைக்கப்படலானார். இதனால் ஜெர்மானிய நாடாளுமன்றத்துக்கும், ஜெர்மன் நாட்டுக்கும் அவரே உச்சபட்ச அதிகாரம் கொண்டவர் என பிரகடனப்படுத்தி பின்பற்றினர். இட்லர் இறக்கும் வரை இந்த மரபே கடைபிடிக்கப்பட்டது.

## மேற்கோள்கள்




பகுப்பு:நாசிசம்
பகுப்பு:அடால்ஃப் இட்லர்
பகுப்பு:அரசுத்தலைவர்கள்
பார்ட்டிசான்

**பார்ட்டிசான்கள்** (*Partisans*) எனப்படுவோர் ஒரு குறிப்பிட்ட கொள்கையையோ அல்லது குறிப்பிட்ட கட்சி மற்றும் தலைவரை மிக அழுத்தமாக ஆதரிக்கும் பிரிவினரைக் குறிக்கும். 12ம் நூற்றாண்டில் முறையற்ற சிறு இராணுவ அமைப்பை வழிநடத்துபவனை பாரிட்டிசான் என்று அழைத்தனர். இவர்களை புரட்சியாளர்கள் என்றும் அழைப்பதுண்டு. இரண்டாம் உலகப்போரில் இத்தாலி மற்றும் ஜெர்மனியில் உள்ள பார்ட்டிசான்கள் ரஷ்ய ராணுவத்திற்கு ஆதரவாகவும் இத்தாலி மற்றும் ஜெர்மனியின் பாசிச-நாசிச கொள்கைகளுக்கு எதிராகவும் செயல்பட்டனர். இத்தாலிய கம்யூனிசப் பார்ட்டிசான்களால் சர்வாதிகாரி முசோலினியும் அவர் மனைவியும் கொல்லப்பட்டனர்.

## மேற்கோள்கள்

பகுப்பு:இரண்டாம் உலகப் போர்
மூலக்கூறு பொருத்தி

**மூலக்கூறு பொருத்தி** என்பது பரிந்துரையில் இருக்கும் ஒரு நானோ தொழில்நுட்ப அணுக் கருவி. அணு நிலையில் வேதியியல் கூறுகளைப் பொருத்தி பொருட்களை உருவாக்க வல்ல கருவியை மூலக்கூறு பொருத்தி என்பர். இதை சற்று நீட்டி, இதன் ஒரு பண்பாக தன்னை தானே உருவாக்கும் திறனும் கூறப்படுகிறது.

அதாவது, மூலக்கூறு பொருத்தி வேதியியல் தாக்கத்தை விளைவிக்கக் கூடிய மூலக்கூறுகளைத் தகுந்த நிலைகளில் பொருத்தி, குறிப்பிட்ட வேதியியல் தாக்கத்தைத் தோற்றுவிக்கும்.

இது தற்போது ஒரு தொடக்க கட்ட நிலையில் இருக்கும் ஒரு கருதுகோள் மட்டுமே ஆகும்.

பகுப்பு:நானோதொழினுட்பம்
வான் தானுந்து

**வான் தானுந்து** என்பது அன்றாட போக்குவரத்துக்கு பயன்படத்தக்க வண்ணம் இலகுவாக வானில் உயர்து பயணிக்க வல்ல தானுந்து ஆகும்.  இப்படிப்பட்ட வாகனம் பல காலமாக எதிர்வுகூறப்பட்ட போதிலும் இன்னும் பயன்பாட்டுக்கு வரவில்லை.  தற்போது சில வான் தானுந்துகள் முன்வடிவ நிலையில் உள்ளன.  எடுத்துக்காட்டாக Moller Skycar M400.  

## தடைகள்
* வான் தானுந்துகளை வடிவமைப்பு தயாரிப்பபு நுட்ட விடயங்கள் இன்னும் முழுமை பெறவில்லை.  இலகுவாக மேலெழுந்து செல்லதல், தரையிலும் செல்லுதல், போதிய பாதுகாப்பு அம்சங்கள் போன்றவை இன்னும் முழுமை பெறவில்லை.
* இன்னுமொரு பெரும் தடை விலை.  தற்போது வடிவமைப்பில் இருக்கும் வான் காரின் விலை 1 மில்லியன் அமெரிக்க டொலர்கள்.  இது பெருமளவு தயாரிக்கப்படும் பொழுது, விலை குறையலாம்.  ஆனால் அது தரை தானுந்துவின் விலையோடு எந்தளவுக்கு போட்டு போடும் என்பது கேள்விக்குரியதே.
* இன்னுமொரு பெரும் தடை ஏற்கனவே தானுந்துப் போக்குவரதுக்கு செய்யப்பட்டிருக்கும் ஏற்பாடுகள்.  எல்லா நாடுகளும் பல கோடிகள் செலவில் சாலைப் போக்குவர ஏற்பாடுகளை செய்துள்ளன.  இதே போன்று வான் போக்குவரத்தை ஏதுவாக்குவதென்றால், அது ஒரு பெரும் செலவு ஆகும்.

## இவற்றையும் பாக்க
* மின் தானுந்து
* :en:Flying car (fiction)
* :en:Small Aircraft Transportation System

பகுப்பு:தானுந்துகள்
பல்முனைத் தொடு இடைமுகம்

**பல்முனைத் தொடு இடைமுகம்** *(Multi-touch Interface)* என்பது ஒரே நேரத்தில் பல புள்ளிகளில் தொடுவதை புரிந்து செயற்படத்தக்க கணினி இடைமுக தொழில்நுட்பம் ஆகும். இதனால் பயனர்கள் பல விரல்களைப் பயன்படுத்தி சாதனங்களுடன் தொடர்பு கொள்ள முடியும்.  இதன் மூலம் இரண்டு விரல்களால் திரையை பெரிதாக்குதல் (pinch to zoom), சுருக்குதல் அல்லது சுழற்றுதல் போன்ற பல்வேறு செயல்பாடுகளைச் செய்ய முடியும்.  இந்த தொழில்நுட்பம் 1970களில் உருவாக்கப்பட்டு 2007இல் ஆப்பிள் ஐபோன் வெளியான பிறகு உலகளவில் பிரபலமடைந்தது.  இது பொதுவாக மின்சாரக் கொள்ளளவு உணர்திறன் (capacitive sensing) தொழில்நுட்பத்தைப் பயன்படுத்தி செயல்படுத்தப்படுகிறது.

## இயங்கும் விதம்
பல்முனைத் தொடு இடைமுக தொழில்நுட்பம் பல வழிகளில் செயல்படுகிறது. அவற்றில் மிக பொதுவானது மின்சாரக் கொள்ளளவு உணர்திறன் ஆகும். இதில் தொடுதிரையின் மேற்பரப்பில் மின்சாரக் கொள்ளளவு வலையமைப்பு உள்ளது. ஒரு விரல் அல்லது கடத்தும் பொருள் திரையைத் தொடும்போது அந்த இடத்தில் உள்ள மின்சாரக் கொள்ளளவில் ஒரு மாற்றம் ஏற்படுகிறது. இந்த மாற்றத்தை உணர்ந்து தொடுதிரை அந்த தொடுதலின் இருப்பிடத்தை அடையாளம் காண்கிறது. மல்டி-டச் தொழில்நுட்பத்தில் இரண்டு அல்லது அதற்கு மேற்பட்ட தொடுதல்கள் ஏற்படும்போது இந்த அமைப்பு ஒவ்வொரு தொடுதலின் இருப்பிடத்தையும் தனித்தனியாகக் கண்டறிகிறது. பின்னர் இந்த தகவலைப் பயன்படுத்தி கணினி பல்வேறு சைகைகளை (gestures) அடையாளம் கண்டு அதற்குரிய செயல்பாடுகளைச் செய்கிறது.

தற்போது இருக்கும் தொடுதிரை தொழில்நுட்பத்தில் ஒரு முனையில் மட்டுமே தொட்டு உள்ளீடு வழங்குவது சாத்தியம். பல்முனை தொடு இடைமுகம் அடுத்தகட்ட நுட்பம் எனலாம். 

பல வகைகளில் உள்ளீடு புரிந்துகொள்ளப்படுகிறது. வெப்பம், விரலின் அழுத்தம், நிகழ்பட உள்ளீடு, infrared ஒளி, optic catpture, மின் தூண்டல், ultrasonic receivers, transducer microphones, laser rangefinders, and shadow capture ஆகியவை சில வழிகள் ஆகும்..

## மேற்கோள்கள்


பகுப்பு:பயனர் இடைமுகம்
பகுப்பு:கணினி இடைமுகம்
திகதி

**திகதி** அல்லது **தேதி** என்பது ஒரு நாட்காட்டி முறையில் ஒரு குறிப்பிட்ட நாளைக் குறிக்கிறது. எடுத்துக்காட்டாக சனவரி 14, 2009 ஆகும். இது பொதுவாக பயன்படுத்தப்படும் கிரெகொரியின் நாட்காட்டிக்கு அமைய ஆகும். அதே நாள் திருவள்ளுவர் நாட்காட்டியில் தை 1, 2040 ஆக அமைகிறது. ஒரு குறிப்பிட்ட நிகழ்வு எந்த திகதியில் நடைபெறுகிறது என்பது நேர வலயத்தையும் பொறுத்தே அமையும்.

திகழி என்ற சொல்லே மூலம் என்றும் ஓர் கூற்று உண்டு.  அதனைத் ஈழத்தில் திகதி என்றும்   என தமிழ்நாட்டிலும் தேதி புழங்குகின்றோம்.  வடமொழியினர் அதனை எடுத்து 'திதி' என்பர்.

( நிலவு ஓவ்வொரு நாளும் ஒவ்வொரு விதமாகத் திகழ்வதால் 'திகழி').

## மேலும் பார்க்க
*சர்வதேசமயப்படுத்தலும் உள்ளூர்மயப்படுத்தலும்

## மேற்கோள்கள்

## வெளியிணைப்புகள்
*The ISO 8601 Date Format
*
*Today's date (Gregorian) in over 400 more-or-less obscure foreign languages 

பகுப்பு:காலம்
பகுப்பு:நாட்காட்டிகள்
க. வே. பாலகுமாரன்

**க. வே. பாலகுமாரன்** விடுதலைப் புலிகளின் மூத்த உறுப்பினர்களில் ஒருவர். இவர் விடுதலைப் புலிகளுக்கு ஒரு அரசியல் மதியுரைஞராக செயற்பட்டார். புலிகளுடன் இணையும் முன்னர் இவர் ஈழ புரட்சிகர மாணவர் இயக்கத்தின் தலைவராக இருந்தார். இந்த அமைப்பு விடுதலைப் புலிகளுடன் 1990 களின் இறுதியில் இணைந்தது.

பகுப்பு:விடுதலைப் புலிகளின் போராளிகள்
காதலாகிக் கனிந்து

**காதலாகிக் கனிந்து** என்பது பாலகுமாரன் எழுதிய கட்டுரைத் தொகுப்பு நூல் ஆகும். இந்த கட்டுரை முழுக்க ஆன்மிகத்தைப் பற்றியும், பாலகுமாரனின் குருவும் யோகியுமான திருவண்ணாமலை மகான் யோகிராம் சுரத்குமாரைப் பற்றியும் எழுதப்பட்டது. ஆன்மிக மற்றும் தியான அனுபவங்களைப் பற்றி எழுதப்பட்ட இந்த கட்டுரை, ஆன்மிகத்தில் மறைக்கப்பட வேண்டிய விடயங்கள் என்று ஒன்றுமே இல்லை என்றும் எவருக்கெல்லாம் தேடல் என்ற ஒன்று இருக்கிறதோ அவரை இறைவன் தன்னிச்சையாகவே ஆட்கொள்கிறான் என்றும் தெளிவுபடுத்துகிறது. நவம்பர் 2007-இல் வெளிவந்தது.

பகுப்பு:2007 தமிழ் நூல்கள்
2009ம் ஆண்டு தமிழர் உரிமைப் போர் (கனடா)

இலங்கை அரசின் தமிழர் இனவழிப்பு நடவிடிக்கைகளை கண்டித்து அதற்கு எதிராக தொடர்ச்சியாக எதிர்ப்புப் போராட்டங்கள் கனடாவில் நடைபெற்றுவருகின்றன.  சனவரி 30, 2009 அன்று ரொறன்ரோ, மொன்றியால், கல்கிறி உட்பட பல இடங்களில் **மனிதச் சங்கிலிப் போராட்டம்** நடைபெற்றது.  12 தொடக்கம் இரவு வரை இந்தப் போராட்டம் நடைபெற்றது.  பல்லியரக்காண மக்கள், குறிப்பாக இளையோர் இந்தப் போராட்டத்தில் கலந்துகொண்டார்கள்.  டொரன்ரோவில் மட்டும் 45 000 மக்களுக்கு மேல் பங்ககு கொண்டதாக ரொறன்ரோ ஸ்ரார் செய்தி வெளியிட்டுள்ளது.

ரொறன்ரோ மையப் பகுதியானா யூனியன் நிலையம் அமைந்துள்ள "பிரண்ட் இசுட்ரீட் வெசுட்டு" (Front Street West) ஒரு பகுதி மூடப்பட்ட, அங்கு பல்லாயிரக்காண மக்கள் கோசம் எழுப்பி, உணர்ச்சிமயப்பட்டு நின்றார்கள். அந்த வீதியின் ஒரு பெரும் பகுதி நீட்டாக மக்கள் நின்று ஆர்ப்பாட்டம் செய்தார்கள்.

## ஊடகங்களின் கவனயீர்ப்பு
யூனியன் நிலையத்தை அண்மித்து கனடிய ஓலி/ஒளி பரப்புக் கூட்டுத்தாபனம், குளோபில் மெயில், சிட்டி டிவி உட்பட பல ஊடக நிறுவனங்கள் உள்ளன.  இந்த நிறுவனங்களுக்கு முன்னர் கூட்டாக நின்று பலர் கோசம் எழுப்பு கவனம் பெற முயன்றனர்.  அனேக ஊடக நிறுவனங்கள் இந்த நிகழ்வுக்கு முக்கியத்துவம் குடுத்து செய்தி வெளியிட்டனர்.

## எழுப்பப்பட்ட கோசங்கள்
* Sri Lanka, Stop the War.
* We Want, Justice.
* We Want, Freedom.
* Canada, Help Us.

## படக்காட்சியகம்

படிமம்:Protest jan 30 2009 Toronto 012.JPG
படிமம்:Protest jan 30 020.JPG
படிமம்:Protest jan 30 2009 Toronto 015.JPG
படிமம்:Protest jan 30 010.JPG
படிமம்:Protest jan 30 2009 Toronto 01.JPG
படிமம்:Protest jan 30 024.JPG


## இவற்றையும் பாக்க
* ரொறன்ரோ பல்கலைக்கழக மாணவர் அடையாள உண்ணாநிலை

## மேற்கோள்கள்


பகுப்பு:மனிதச் சங்கிலி போராட்டங்கள்
பகுப்பு:கனேடியத் தமிழர் வரலாறு
பகுப்பு:ஈழப் போராட்ட ஆதரவுச் செயற்பாடுகள்
தொராண்டோ பல்கலைக்கழகம்

**தொராண்டோ பல்கலைக்கழகம்** (*University of Toronto*) ஒரு அரச ஆய்வுப் பல்கலைக்கழகம். இது கனடாவில், ஒன்டாரியோ மாகாணத்தின், தொராண்டோ மாநகரில் அமைந்துள்ளது. 1827 ஆம் ஆண்டில் அமைக்கப்பட்ட இந்தப் பல்கலைக்கழகம் உலகின் சிறந்தவற்றில் ஒன்று. இதற்கு மூன்று வளாகங்கள் உள்ளன (சென். யோர்ச், ஸ்கார்பரோ, மிச்சசாகா). மருத்துவம், சட்டம், அறிவியல் ஆகிய துறைகளுக்கு இது சிறப்பாக அறியப்படுகிறது. இங்கு ஆயிரத்திற்கும் அதிகமான தமிழ் மாணவர்கள் பயில்கின்றனர். இன்சுலின், குருத்தணு, எதிர்மின்னி நுண்நோக்கி, பல்முனைத் தொடு இடைமுகம், கருந்துளை ஆகியவை இந்த பல்கலைக்கழகத்தில் கண்டுபிடிக்கப்பட்டவை.

இங்கு படித்த மாணவர்களில் சிலர் கனடிய ஆளுநர்களாகவும், கனடிய பிரதமர்களாகவும், நீதிபதிகளாகவும் பணியாற்றுகின்றனர். இங்கு படித்த பத்து மாணவர்கள் நோபல் பரிசை பெற்றுள்ளனர்.

## கல்லூரிகளும் நிர்வாகமும்
தொராண்டோ பல்கலைக்கழகத்தின் நிர்வாகம் சிலரை மையப்படுத்தியது அல்ல. தொடக்க காலத்தில் இருந்தே, நிர்வாகத்தை உறுப்புக் கல்லூரிகளும், பேராசிரியர்களும் பகிர்ந்துள்ளனர்.  இந்த பல்கலைக்கழகத்தை நிர்வாகிக்கும் குழு ஓரவை முறைமை முறையைக் கொண்டது. இந்தக் குழுவே பல்கலைக்கழகத்திற்கான நிதி ஒதுக்கீடு உள்ளிட்ட அனைத்து விவகாரங்களிலும் தலையிட்டு, செயல்பாடுகளை மேற்கொள்ளும்.  கனடாவின் முன்னாள் ஆளுநர்களில் ஒருவரோ, ஒன்ராறியோ மாகாண ஆளுநர்களில் ஒருவரோ பல்கலைக்கழகத்தின் துணைவேந்தராக பதவியேற்பார். நிர்வாகக் குழுவைச் சேர்ந்தவர்களால் தலைவர் தேர்ந்தெடுக்கப்படுவார்.

## துறைகள்
*கலை, அறிவியல்
*பயன்பாட்டு அறிவியல்
*கட்டிடக்கலை, வடிவமைப்பு, நிலத்தோற்றம்
*இசை
*வனவியல்
*தகவல்
*மருத்துவம்
*செவிலியர் பயிற்சி
*மருந்தகவியல்
*பல் மருத்துவம்
*சட்டம்
*மேலாண்மை

## சான்றுகள்

## வெளி இணைப்புகள்
* utoronto.ca
* தமிழ் வகுப்பு 

பகுப்பு:கனடிய பல்கலைக்கழகங்கள்
பகுப்பு:கனடாவில் தமிழ்மொழி வகுப்புகள் உள்ள பல்கலைக்கழகங்கள்
பல்கலைக்கழகம்

**பல்கலைக்கழகம்** (*University*) என்பது உயர் கல்வியை வழங்கும், ஆய்வை மேற்கொள்ளும் ஒரு நிறுவனம். பல்வேறு துறைகளில் பட்டப்படிப்பையும் பட்டமேற்படிப்பையும் பல்கலைக்கழங்கள் வழங்குகின்றன. இந்தக் கல்வி மருத்துவம், சட்டம், பொறியியல், அறிவியல், கலை உட்பட பல துறைகளில் வேலை செய்வதற்கு அடிப்படை அறிவாகக் கருதப்படுகிறது. தமிழ்ச் சூழலில் பல்கலைக்கழகம் மேற்குநாட்டினரால் 19-ஆம் நூற்றாண்டில் அறிமுகப்படுத்தப்பட்டது.

## மேற்கோள்கள்
கலப்பிரிவு

thumb|300px|right|கலப்பிரிவின் மூன்று வகைகள்
**கலப்பிரிவு** அல்லது **உயிரணுப்பிரிவு** (*cell division*) என்பது உயிரணுக்கள் அல்லது கலங்கள் பிரிந்து பெருகும் செய்முறை ஆகும். கலப்பிரிவானது கலவட்டத்தின் ஒரு சிறிய பகுதியாகும். பல்கல உயிரினங்கள் வளர்ச்சியின் போது பருமனில் அதிகரித்துச் செல்லவும் புதிய இழையங்களை உருவாக்கவும் இழந்தவற்றை ஈடு செய்யவும் இனப்பெருக்கத்தின் போது புணரிகளின் எண்ணிக்கையை அதிகரித்துக் கொள்வதற்காகவும் கலப்பிரிவு உதவுகின்றது.
ஒருகல உயிரினங்களில் எளிய கலப்பிரிவு மூலம் இனப்பெருக்கம் நடைபெறுகின்றது. இத்தகைய கலப்பிரிவு இருகூற்றுப்பிளவு (Binary fission) எனப்படும். 
பல்கல உயிரினங்களில் சில கலங்கள் கணிசமான அளவு காலப்பகுதியின் பின்னர் பிரியும் சக்தியை இழந்து விடுகின்றன. சில கலங்கள் தொடர்ந்து பிரியும் ஆற்றலுடையவையாக காணப்படுகின்றன. என்பு மச்சைக் குழியங்கள், மூலவுயிர் மேலணிக் கலங்கள் போன்றன இத்தகையனவாகும். நரம்புக் கலங்கள், தசைக்கலங்கள் போன்ற சில கலங்கள் பிரியுமாற்றல் அற்றவையாக அனேகமாக உயிரினத்தின் பெருமளவு வாழ்க்கைக் காலப்பகுதி முழுவதும் காணப்படுகின்றன. 
மெய்க்கருவுயிரி வகை உயிரினங்களில் இழையுருப்பிரிவு, ஒடுக்கற்பிரிவு என்னும் இரண்டு பிரதான கலப்பிரிவு வகைகள் காணப்படுகின்றன. இவையிரண்டுமே இரண்டு தி்ட்டமான படிமுறைகளினூடாக நடைபெறுபவை. இழையுருப் பிரிவு, உயிரணுக்களிலுள்ள நிறப்புரிகளின் மடிய எண்ணிக்கையில் http://en.wikipedia.org/wiki/Diploid மாற்றம் ஏற்படுத்தாத நிலையையும், ஒடுங்கற்பிரிவு மடிய எண்ணிக்கையை அரைவாசியாக மாற்றுவதாகவும் அமையும்.

## மேற்கோள்கள்

பகுப்பு:உயிரணுவியல்
ரொறன்ரோ பல்கலைக்கழக மாணவர் அடையாள உண்ணாநிலை

thumb|right|300px|ஸ்காபிரோ வளாக மாணவர்களின் ஒரு பகுதி

**ரொறன்ரோ பல்கலைக்கழக மாணவர் அடையாள உண்ணா நிலை** என்பது ரொறன்ரோ பல்கலைக்கழக தமிழ் மாணவர்கள் ஈழத்தில் தமிழரின் பேரவலத்தை நிறுத்தக் கோரி உண்ணாநிலைப் போராட்டத்தைக் குறிக்கிறது. இந்த அடையாள உண்ணாநிலை சனவரி 26, 2009 செவ்வாய்க்கிழமை 11 மணிக்கு தொடங்கி, அடுத்த நாள் 11 மணிக்கு முடிக்கப்பட்டது. இதில் சென். யோர்ச் வளாகத்தில் 400 மாணவர்கள் வரையும், ஸ்காபிரோ வளாகத்தில் 150 மாணவர்கள் வரையும் பங்கு கொண்டனர்.  உணர்ச்சி மிக்க கவிதைகள் வாசிக்கப்பட்டன.  கலை நிகழ்வுகளும் இடம்பெற்றன.  இந்த நிகழ்வில் தமிழினத்தினர் மட்டுமின்றி குறிப்பிடத்தக்க அளவு பிற இனத்தைச் சேர்ந்த மாணவர்களும் கலந்துகொண்டது குறிப்பிடத்தக்கது.

## மேற்கோள்கள்

பகுப்பு:உண்ணாநிலைப் போராட்டங்கள்
பகுப்பு:கனேடியத் தமிழர் வரலாறு
வண்ணம்

**வண்ணம்** அல்லது **வர்ணம்** என்னும் சொல் பல்வேறு பொருள்களைத் தரும்.

#நிறவண்ணம்
#வண்ணம் (பாநடை வகை)
#வர்ணம் (இசை), கர்நாடக இசைப் பாடல் வடிவம்
#வண்ணம் (சிற்றிலக்கியம்)
#வண்ணம் (ஒலி)
#பொருளின் தன்மை
#மனப்பாங்கு
#வர்ணம் (இந்து சமயம்) அல்லது வர்ணாசிரமம்

பகுப்பு:தமிழ்ச் சொற்கள்
அக்னிச் சிறகுகள்

**அக்னிச் சிறகுகள்** (Wings of Fire) என்பது முன்னாள் இந்தியக் குடியரசுத்தலைவர் பேராசிரியர் அப்துல் கலாமின் சுயசரிதைப் புத்தகமாகும். இப்புத்தகத்தை அப்துல் கலாம் மற்றும் அவர் நண்பர் அருண் திவாரி ஆகியோர் எழுதினர். இப்புத்தகம் ஆங்கிலத்தில் எழுதப்பட்டது. மு. சிவலிங்கம் என்பவர் இதனை தமிழில் மொழிபெயர்த்தார். இப்புத்தகம் தமிழ், தெலுங்கு, குஜராத்தி, மலையாளம், ஒரியா, மராத்தி, சீனம் உள்ளிட்ட 13 மொழிகளில் மொழிபெயர்க்கப்பட்டது.

இப்புத்தகம் 7 பகுதிகளைக் கொண்டுள்ளது.

# முன்னுரை
# அறிமுகம்
# முனைதல்
# படைத்தல்
# அமைதப்படுத்துதல்
# தியானம்
# நிறைவுரை

## மேற்கோள்கள்

## வெளி இணைப்புகள்
* அக்னிச் சிறகுகள்.pdf 
* Review of WOF
* A review of the book 
* `Wings of Fire' to go online 
* Book Review of Wings of Fire

பகுப்பு:ஆங்கிலம்-தமிழ் மொழிபெயர்ப்பு நூல்கள்
பகுப்பு:தன்வரலாறுகள்
பகுப்பு:ஆ. ப. ஜெ. அப்துல் கலாம்
சென்னை முதலைக் காப்பகம் அறக்கட்டளை

thumb|right|200px|சென்னை முதலைக் காப்பகம் அறக்கட்டளை
thumb|right|200px|வெளிறிய நாகப்பாம்பு

**சென்னை முதலைக் காப்பகம் அறக்கட்டளை** தமிழ் நாட்டின் சென்னையிலிருந்து 40 கி மீ தொலைவில் அமைந்திருக்கும் ஒரு ஊர்வன காப்பு மையமாகும். இங்கு  ஊர்வனவியல் தொடர்புடைய பல்வேறு ஆராய்ச்சிகளும் நடைபெறுகின்றது. இந்த அறக்கட்டளை இந்தியாவில் காணப்படும் மிகவும் அச்சுறுத்தலுக்குள்ளாகியிருக்கும் மூன்று முதலை இனங்களை காப்பதற்காக 1976லில்  ரோமுலேசு விட்டேக்கர் என்பவரால் தொடங்கப்பட்டதாகும்.

## காப்பு

இந்த காப்பகத்தில் கீழ்க்காணும் ஊர்வன குடும்பத்தைச் சேர்ந்த இனங்கள் பராமரிக்கப்படுகின்றன

முதலைகள்
# முக்கர் முதலை
# உவர்நீர் முதலை
# கரியால்
# :en:Spectacled caiman
# யாக்கரே கைமன் – Yacare Caiman
# குட்டை கைமன் – Cuvier's dwarf caiman
# அமெரிக்க முதலை
# சியாமிய முதலை
# நைல் முதலை
# African slender snouted crocodile
# கருமுதலை
# :en:Morelet's crocodile
# Malayan false gharial
# ஆஸ்திரேலிய நன்னீர் முதலை

பாம்புகள்
# கருநாகம்
# இந்திய மலைப் பாம்பு
# இராச மலைப்பாம்பு
# வெளிறிய இந்திய நாகம் (Albino cobra)
# :en:Eryx whitakeri கர்னாடக மாநிலம் பிலிகுலா உயிரியல் பூங்காவிலிருந்து கொணரப்பட்டது 
# :en:Green anaconda

ஆமைகள்
# இந்திய மெல்லோட்டு ஆமை
# :en:Indian flapshell turtle
# River terrapin
# Red – crowned roof turtle
# :en:Indian roofed turtle
# Crowned river turtle
# Indian Black Pond turtle
# திருவிதாங்கூர் ஆமை
# இந்திய நட்சத்திர ஆமை Star tortoise
# :en:Northern river terrapin
# Pink-ringed turtle (*Pangshura tentoria
circumdata*) - வியன்னா உயிரியல் பூங்காவிலிருந்து கொணரப்படவுள்ளது.

பல்லிகள்
# நீர் உடும்பு
# நில முதலை 
# அமெரிக்கப் பேரோந்தி

## வெளியீடுகள்
ஊர்வனவியல் தொடர்பாக பல்வேறு ஆராய்ச்சி கட்டுரைகளும், புத்தகங்களும் சென்னை முதலைக் காப்பகம் அறக்கட்டளையிலிருந்து வெளியிடப்பட்டுள்ளது.

## மேலும் காண்க
* அறிஞர் அண்ணா விலங்கியல் பூங்கா
* சென்னை பாம்புப் பண்ணை அறக்கட்டளை
* கிண்டி தேசியப் பூங்கா

## மேற்கோள்கள்


## வெளி இணைப்புகள்

* 
* Official website of: "Central Zoo Authority of India" (CZA), Government of India
* Official website of: Andaman and Nicobar Environmental Team Centre for Island Ecology

பகுப்பு:தமிழ்நாட்டிலுள்ள விலங்கியல் பூங்காக்கள்
கூத்துப்பட்டறை

**கூத்துப்பட்டறை** என்பது மேடை நாடகக் குழு மற்றும் நவீன நாடகப் பயிற்சிப் பள்ளி. சென்னையில் அமைந்துள்ள இவ்வமைப்பு 1977ஆம் ஆண்டு நாடக ஆசிரியர் ந. முத்துசாமியால் உருவாக்கப்பட்டது. இந்திய அரசின் கலாச்சார அமைச்சகம், யுனெஸ்கோ, ஃபோர்ட் அறக்கட்டளை, அலயன்ஸ் பிரான்சே, கித்தே போன்ற அமைப்புகளின் ஆதரவில் செயல்பட்டு வருகிறது. கூத்துப்பட்டறையில் பயிற்சி பெற்ற நடிகர்கள் பலர் தமிழ்த் திரைப்படத்துறையிலும் புகழ் பெற்றுள்ளனர். அவர்களில் பசுபதி, குரு சோமசுந்தரம்,கலைராணி, இளங்கோ குமரவேல் போன்றோர் குறிப்பிடத்தக்கவர்கள். "அன்று பூட்டிய வண்டி" தெருக்கூத்து குறித்த ஆய்வு நூல். நவீன நாடகத்தின் தந்தை என்றழைக்கும் அளவிற்கு    40 ஆண்டுகளுக்கு  மேல் இயங்கி வந்தவர் ந. முத்துசாமி.

## மேற்கோள்கள்

## வெளி இணைப்பு

*அதிகாரபூர்வ இணையதளம் 

﻿

பகுப்பு:கூத்து
பகுப்பு:சென்னை
பகுப்பு:நாடகம்
பகுப்பு:கலைகள்
கோரமங்கலம்

thumb| கோரமங்களா வரைபடம்
**கோரமங்கலம்** பெங்களூரின் முக்கிய பகுதி ஆகும். இங்கே பெரும்பாலான வணிக நிறுவனங்களும், கணிப்பொறி நிறுவங்களும் அமைந்துள்ளன. 

## அமைவிடம்
கோரமங்களா பெங்களூரின் தென்பகுதியில் ஓசூர் சாலையில் அமைந்துள்ளது.

பகுப்பு:பெங்களூர்
பதாகை

**பதாகை** (*Banner*) என்பது தகவலை வெளிப்படுத்தும் ஓர் அட்டை, கொடி, தாள் ஆகும். குறிப்பாக எதிர்ப்புப் போராட்டத்தில் தமது கருத்துக்களை, நிலைப்பாடுகளை எடுத்துரைக்கப் பதாகைகளைப் பயன்படுத்துவர். விளம்பரத்திலும் பதாகை பயன்படுத்தப்படுவதுண்டு.

பகுப்பு:பரப்புரை
பகுப்பு:எதிர்ப்புப் போராட்ட வடிவங்கள்
துண்டறிக்கை

**துண்டு வெளியீடு** அல்லது துண்டுப் பிரசுரம் என்பது ஒரு குறிப்பிட்ட தகவல்களை சுருக்கமாக விளக்கி, மேலதிக தகவல்களுக்கான மூலங்களையும் சுட்டி வழங்கப்படும் ஒரு தகவல் வெளியீடு ஆகும்.  பொதுவாக ஒரு தாளில் இரண்டு பக்கமும் அச்சடிக்கப்பட்டு, மடித்து வழங்கப்படும்.  இது ஒரு அடிப்படை பரப்புரை கருவி ஆகும்.  இது ஒவ்வொரு தனிமனிதனையும் இலக்கு வைத்து செய்தியைப் பரப்புவதற்கான வழியாகும். தற்காலத்தில் துண்டுப் பிரசுரங்கள் நாளிதழ்கள் வினியோகிக்கப்படும் போது அதன் மடிப்பினூடே வைத்தும் வினியோகிக்கப்படுகின்றன. அரசு, அரசியல் கட்சிகள், அரசு சாரா அமைப்புகள் தங்களது கருத்துகளை மக்களிடத்தில் நேரடியாகச் சேர்ப்பதற்கு இதைக் கையாளுகின்றனர். வணிகர்கள் தங்களது உறபத்திப் பொருளை சந்தைப்படுத்த விளம்பரங்கள் அச்சடித்து துண்டுப் பிரசுரமாகவும் வினியோகம் செய்கிறனர்.

பகுப்பு:பரப்புரை
பகுப்பு:எதிர்ப்புப் போராட்ட வடிவங்கள்
விசயன்

**விஜயன்** அல்லது **விசயன்** என்ற தலைப்பில் உள்ள கட்டுரைகள்:

* விசயன் (பேச்சாளர்) - தமிழ்ப் பேச்சு எங்கள் உயிர் மூச்சு போட்டியில் வெற்றி பெற்றவர்
* விசயன் (இலங்கை அரசன்)
* விஜயன் (நடிகர்)
* பெப்சி விஜயன் - திரைப்பட சண்டை இயக்குநர்
----
உலகத் திரைப்படத்துறை

**உலகத் திரைப்படத்துறை** என்ற சொல் உலகெங்கிலும் தயாரிக்கப்பட்ட அனைத்து திரைப்படங்களின் கூட்டுத்தொகை அல்ல. மாறாக, இது "உலக இலக்கியம்" என்ற வார்த்தையின் பயன்பாட்டிற்கு ஒப்பானது. இது ஆங்கிலம் பேசும் நாடுகளில் புழங்கும் ஆங்கிலம் அல்லாத திரைப்படங்கள் மற்றும் படத்துறையை குறிப்பதாகும்.

உலகின் எல்லா பகுதி மக்களாலும் இனம், மொழி, மதம் மற்றும் பிற வேறுபாடுகளற்று பொதுவான உணர்வுகளை பதியும் திரைத்துறையில் எனலாம். மேலும் திரைக்கலையின் மதிப்பை உயர்த்துவதாகவும் ஹாலிவுட் வணிக திரைப்படங்களுக்கு எதிராகவும் தயாரிக்கப்படும் படங்கள்.
உலகின் பல பகுதியிலிருந்து பல மொழிகளில் தயாரிக்கப்பட்டாலும் உரைத்துணை தலைப்புகளுடன் இலக்கமுறைப் பல்திறவாற்றல் வட்டு மற்றும் இணையத்தில் வெளிவருகின்றன.

"வெளிநாட்டு" என்பது ஒரு மேற்கத்திய கண்ணோட்டத்தை குறிக்கும் ஒரு தொடர்புடைய சொல். ஒரு நபரின் தேசிய சினிமா மற்றொருவரின் வெளிநாட்டு படமாக இருக்கலாம். உண்மையில், அமெரிக்க சுயாதீன சினிமா "உலக சினிமாவின்" ஒரு பகுதியாக கருதப்படலாம் ஏனெனில் இது அமெரிக்க ஹாலிவுட் சினிமாவுக்கு கிடைக்கக்கூடிய உலகளாவிய ஆதிக்கம் அல்லது போதுமான அணுகல் இல்லை. தொழில்நுட்ப ரீதியாக, வெளிநாட்டு திரைப்படம் என்பது வெளிநாட்டு மொழிப் படம் என்று அர்த்தமல்ல, ஆனால் இதன் பொருள் என்னவென்றால், ஒரு வெளிநாட்டுத் திரைப்படம் உற்பத்தி செய்யும் நாட்டைப் பொறுத்தவரை மட்டுமல்ல, பயன்படுத்தப்படும் மொழியையும் பொருத்தமாகக் கொண்டுள்ளது.

## உலகத் தொலைக்காட்சிகள்
* யுடிவி வேர்ல்ட் மூவிஸ் 
* ஜீ சினிமா
* ஸ்டார் கோல்ட்
* வேர்ல்ட் மூவிஸ்

## மேற்கோள்கள்

## வெளி இணைப்புகள்
* Online World Cinema magazine DearCinema



பகுப்பு:திரைப்படம்
திரைக்கதை

**திரைக்கதை** (Screenplay) என்பது திரைப்படம், தொலைக்காட்சி படங்களுக்காக எழுதப்படும் எழுத்துக் கோர்வை. திரைக்கதை பல வடிவங்களைக் கொண்டது.

## மூன்று அங்க அமைப்பு
"சிட் ஃபீல்டு" என்பவர் திரைக்கதையின் பிதாமகன் என்று அழைக்கப்படுகிறார். இதுவரை உலகில் வெளியாகியுள்ள திரைப்படங்கள், இனி வெளியாகவுள்ள திரைப்படங்கள் ஆகியவை பெரும்பாலும் இவர் வகுத்துக் கொடுத்த ஆரம்பம் - நடு - முடிவு என்ற திரைக்கதை அமைப்பை அடிப்படையாகக் கொண்டே திரைக்கதை எழுதப்பட்டு, உருவாக்கப்படுகிறது. இந்த அமைப்பு "மூன்று அங்க அமைப்பு" (Three Act Structure) என அழைக்கப்படுகிறது.

ஆரம்பம் : இந்த அங்கத்தில் கதையின் முக்கிய கதாபாத்திரங்களையும், இந்தத் திரைப்படம் எதைப் பற்றியது என்பதையும் தெளிவாக பார்வையாளர்களுக்கு உணர்த்தி விட வேண்டும்.

திருப்பம் : இந்த அங்கத்தில் கதையில் ஒரு திருப்பம் நிகழ்ந்து, அதன் மூலம் கதையின் முடிவை நோக்கிச் செல்ல ஆரம்பிக்க வேண்டும்.

முடிவு : இந்த அங்கத்தில் கதையின் இறுதியில் என்ன நடந்தது, எப்படி நடந்தது என்று விவரித்து திரைக்கதையை முடிக்க வேண்டும்.

இந்த மூன்று அங்க அமைப்பின் இடையில் இரண்டு "சம்பவங்கள்" (plot points) இருக்க வேண்டும். முதல் அங்கத்திலிருந்து, இரண்டாம் அங்கத்துக்குள் கதையை நுழைக்க 'முதல் சம்பவம்' உதவுகிறது. அதே போல இரண்டாம் அங்கத்திலிருந்து, மூன்றாம் அங்கத்துக்குள் கதையை நுழைக்க 'இரண்டாம் சம்பவம்' உதவுகிறது.

"திரைக்கதை எழுதுவது எப்படி" என்று எழுத்தாளர் சுஜாதா எழுதியுள்ள புத்தகம் மிகுந்த பிரசித்தி பெற்றது.

கதையிலிருந்து திரைக்கதை எப்படி வேறுபடுகிறது என்பதை பாலு மகேந்திராவின் விளக்கம் பின்வருமாறு; ''கதையில் நிகழும் அனைத்தும் சொற்களால் விவரிக்கப்படுகின்றன. திரையிலோ கதாபாத்திரங்களின் செயல்பாடுகள் அனைத்தும் காட்சிகளாகச் சித்தரிக்கப்படுகின்றன. தேவைப்படும் இடங்களில் மட்டுமே கதாபாத்திரங்கள் பேச வேண்டும். மற்ற இடங்களில் காட்சிகள் மட்டுமே பேச வேண்டும். எல்லா ஷாட்டுகளும் கதை சொல்ல வேண்டுமே தவிர, காட்சியின் அழகுக்காக ஒரு ஷாட் கூட இடம்பெற்றுவிடக் கூடாது. இந்தத் தெளிவு, திரைப்படம் திரைக்கதையாக காகிதத்தில் இருக்கும்போதே இருக்க வேண்டும். அதற்குத் திரைக்கதையை முதலில் முழுமையாக எழுதி முடித்திருக்க வேண்டும்.

"விக்ரம் வேதா மற்றும் கைதி திரைப்படத்தின் திரைக்கதை இணையதளத்தில் உதவி இயக்குனர்களின் கல்விக்காக இலவசமாக கிடைக்கிறது".

## திரைக்கதை சார்ந்த வெப்சைட்
தமிழில் திரைக்கதை சார்ந்த புத்தகங்களை இலவசமாக படிக்க தரவிறக்கம் செய்ய thiraikathai.com மற்றும் tamilmoviescreenplay.blogspot.com வழிவகை செய்கிறது. வேறு எந்த மொழியிலும் காண முடியாது.

## மேற்கோள்கள்

பகுப்பு:திரைப்படம்
பகுப்பு:புனைவு
பகுப்பு:திரைப்படம் மற்றும் காணொளி சொல்லியல்
பகுப்பு:திரைப்படம் தயாரித்தல்
பகுப்பு:திரைப்படத் தயாரிப்பு
பகுப்பு:தொலைக்காட்சி சொல்லியல்
கர்நாடக உயர் நீதிமன்றம்

கர்நாடக உயர்நீதிமன்றம், பெங்களூரிலுள்ள சட்டசபை கட்டிடமான விதான் சௌதாவிற்கு எதிரில் உள்ள அட்டாரா கச்சேரி ( பதினெட்டு அலுவலகம்) கட்டிடத்தில் இயங்கி வருகிறது. கம்பீரமாய் எழுந்து நிற்கும் விதான சௌதாவுக்கு எதிரில் சிவப்பு நிறத்தில் செம்மையாய் நீதியை நிலைநாட்டி வருகிறது உயர்நீதிமன்றம். இக்கட்டிடம் ராவ் பகதூர் ஆற்காடு நாரயணசாமி முதலியார் என்பவரால் கட்டப்பட்டு 1868 ல் முடிக்கப்பட்டது. பதினெட்டு துறைகள் மைசூர் அரசிலிருந்து மாற்றியமைக்கப்பட்டு இங்கே அமைந்ததனால் “பழைய பொது அலுவலகம்” என்னும் பெயர் கொண்ட இக்கட்டிடம், பின் பதினெட்டு அலுவலகம் என மாற்றப்பட்டது. கி.பி 1982 ல் இக்கட்டிடம் இடிப்பதற்காக முடிவு செய்யப்பட்டு, பின் பொதுமக்களின் விருப்பத்தின் பேரிலும், பழைய வாய்ந்த கட்டிடத்தை பாதுகாக்க வேண்டியதன் பேரிலும் முடிவு கைவிடப்பட்டது.

## மேற்கோள்கள்

பகுப்பு:இந்திய உயர் நீதிமன்றங்கள்
பகுப்பு:கர்நாடக அரசு
பகுப்பு:கருநாடக உயர் நீதிமன்றம்
பகுப்பு:பெங்களூர் கட்டிடங்கள்
பகுப்பு:பெங்களூரில் உள்ள சுற்றுலாத் தலங்கள்
மெயின் கேம்ப்

**மெயின் கேம்ப்** *இதன் ஜெர்மன் மொழி உச்சரிப்பு* **மைன் கம்ப்** (**') ''எனது போராட்டம்'' மற்றும் ''எனது யுத்தம்'' என்ற பொருள்படும் தலைப்பில் தன்சுயசரிதை மற்றும் ''தேசிய பொதுவுடமைக் கட்சியின்'' கொள்கை விளக்கம் இரண்டையும் உள்ளடக்கி [[இட்லர்|அடால்ப் இட்லர்]] எழுதிய புத்தகமே ''மெயின் கேம்ப்''. இது இரண்டு தொகுப்புகளாக வெளியிடப்பட்டது ''முதல் தொகுப்பு'' [[1925]] லும் ''இரண்டாம் தொகுப்பு'' [[1926]]-ம் ஆண்டிலும் வெளியிடப்பட்டது. 1925 லிருந்து [[1934]] வரை இப்புத்தகத்தின் **2,40,000** பிரதிகள் விற்கப்பட்டன. [[இரண்டாம் உலகப்போர்|இரண்டாம் உலகப்போரின்]] இறுதியில் இப்புத்தகம் விற்பனையான பிரதிகளின் எண்ணிக்கை **ஒரு கோடியை*' எட்டியது. இப்புத்தகம் [[ஜெர்மன்]] [[இராணுவம்|இராணுவத்தினருக்கும்]] [[புதுமணதம்பதியர்க்கும்]] இலவசமாக வழங்கப்பட்டது. அப்போழுது இப்புத்தகம் *எனது சண்டை'' என பொருள்பட்டதாக இப்புத்தகத்தின் பதிப்பாளர் குறிப்பிடுகிறார். இட்லர் ஏப்ரல் 1,1924 முனிக்கில் சிறைபிடிக்கப்பட்டபோது இட்லர் சிறையிலிருந்து எழுதிய புத்தகமே இது. டிசம்பர் 20,1924 ல் விடுதலை செய்யப்பட்டார்.

## மேற்கோள்கள்

பகுப்பு:நாசிசம்
பகுப்பு:நூல்கள்
பகுப்பு:அடால்ஃப் இட்லர்
இந்தியன் ஓவர்சீஸ் வங்கி

**இந்தியன் ஓவர்சீசு வங்கி** () () இந்தியாவின் ஒரு பொதுத்துறை வங்கியாகும். இது சென்னையைத் தலைமையகமாகக் கொண்டு செயல்படுகிறது. இதன் மண்டல அலுவலகம் காரைக்குடியில் உள்ளது. இந்த வங்கியின் தலைவர் மற்றும் நிர்வாக இயக்குநர் எம். நரேந்திரா.

## வரலாறு
எம். சிடி. எம். சிதம்பரம் செட்டியார் 1937 ஆம் ஆண்டில் அந்நியச் செலாவணி நடவடிக்கைகளுக்கு உதவும் வகையில் காரைக்குடி, மதராசு, இரங்கூன் ஆகிய மூன்று இடங்களில் இந்தியன் ஓவர்சீஸ் வங்கிக் கிளைகளைத் துவங்கினார். விரைவில் மலேசியா, சிங்கப்பூர் ஆகிய இடங்களிலும் கிளைகள் உருவாயின. முதல் உலகப்போர் மற்றும் இரண்டாம் உலகப்போர் காலங்களில் வெளிநாட்டு வணிகம் செய்த  நாட்டுக்கோட்டை செட்டியார்களுக்கு உதவும் வகையில் இந்தியாவுக்கு வெளியில் இவ்வங்கிக்கு அதிகமான கிளைகள் இருந்தன.

## மேற்கோள்கள்

பகுப்பு:இந்திய வங்கிகள்
பகுப்பு:இந்தியப் பொதுத்துறை வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
இவா பிரான்

**இவா அன்னா பௌலா பிரான்** இறக்கும்போது **இவா அன்னா பௌலா இட்லர்** 
( பெப்ரவரி 6, 1912-30 ஏப்ரல் 1945) *அடால்ப் இட்லரின் * மனைவியான இவர் இட்லரை தன்னுடைய 17 வது வயதில் இட்லரின் உதவியாளராகவும், அவர் புகைப்பட ஆர்வத்துக்கு மாடலாகவும் ஊழியம் செய்வதற்கு இட்லரை முனிக்கில் சந்தித்தார். அது முதல் அவரிடம் நெருக்கமானார்.

**தற்கொலை -முயற்சி**

இட்லரின் அந்தரங்கத்தில் அதிகம் பங்கு கொண்டவர். இவருடைய அரசியல் பங்கு அவ்வளவாக அறியப்படவில்லை, இவருடைய மேம்போக்கான செயல்களாகிய *புகைப்பது* மற்றும் *தேவைக்கு அதிகமான அலங்காரம்*, *ஆடையற்ற நிலையில் சூரியக் குளியல் எடுப்பது* போன்ற காரணங்களால் சில நேரங்களில் இட்லரின் கண்டிப்புக்கு ஆளானார். ஆரம்ப கால நட்பின் போது இரு முறை தற்கொலை -முயற்சி மேற்கொண்டார்.

**ஜெர்மனியின் பிரௌ** 30 ஏப்ரல், 1945 ல் பெர்லின் செஞ்சேனையிடம் வீழ்ந்தபோது இட்லருடன் சேர்ந்து சயனைட் நஞ்சை உட்கொண்டு தற்கொலை செய்துகொண்டார். அதற்கு ஒருநாள் முன்னதாக இருவரும் திருமணம் செய்து கொண்டார்கள். இவர் இறக்கும் பொழுது இவர் கறுவுற்றிருத்தாக வதந்திகளும் உண்டு. அது உண்மையில்லை, திருமணத்திற்கு பின் இவரை **பிரௌ** (பியூர்ரின் மனைவி) அழைக்க ஊழியர்கள் பணிக்கப்பட்டனர். அந்த ஒரு நாள் மட்டும் அழைக்க முடிந்தது. இட்லர் மட்டும் அடிக்கடி **பியூரலின் பிரான்** என்று கடைசி நிமிடம் வரை அழைத்து மகிழ்ந்தார்.

## மேற்கோள்கள்

பகுப்பு:1912 பிறப்புகள்
பகுப்பு:நாசிசம்
பகுப்பு:செருமனியர்
பகுப்பு:தற்கொலை செய்து கொண்டோர்
பகுப்பு:1945 இறப்புகள்
முருங்கை

**முருங்கை** மரத்தில் (*Moringa oleifera*) இருந்து பெறப்படும் முருங்கைக்காய், முருங்கை இலை (முருங்கைக்கீரை), முருங்கைப்பூ போன்றவை மனிதர்களால் சமைத்து உண்ணப்படும்  உணவு ஆகும்.

## சொற்பிறப்பு
முரி எனும் சொல் ஒடிதல், கெடுதல் எனப் பொருள்படும். முருங்கு என்னும் சொல் முரி என்னும் சொல்லொடு தொடர்புள்ளது. முருங்குவது, அதாவது எளிதில் ஒடியக் கூடிய கிளைகளைக் கொண்டதே முருங்கை மரம் ஆகும்.

## பயிர் செய்யும் நாடுகள்

முருங்கை மரவகையைச் சேர்ந்தது. இது 30 அடி உயரம் வரை வளரக்கூடியது. இதன் ஆரம்பம் இமயமலை அடிவாரம் பின் பாக்கித்தான், வங்கதேசம் மற்றும் ஆப்கானித்தான் ஆகும். பிலிப்பைன்சிலும் ஆப்பிரிக்காவிலும் அதிகமாக இருந்துள்ளது. இஃது இந்தியாவில் ஆந்திரா, கர்நாடகா மற்றும் தமிழ்நாடு போன்ற மாநிலங்களில் அதிகமாகப் பயிரிடப்படுகிறது. இலங்கையிலும் காணப்படுகிறது. தாய்லாந்து, தைவானிலும் பயிராகிறது.

## வளரியல்பு

முருங்கை அனைத்து வகை மண்ணிலும் வளரக் கூடியது எனினும், மணல் சார்ந்த அங்ககத் தன்மை அதிகமுள்ள நிலங்களில் நன்றாக வளரும் தன்மையுடையது. இது வறண்ட, பாசன வசதி குறைந்த, வெப்பம் அதிகமுள்ள பகுதியிலும் நன்கு வளரக்கூடியது.

## தமிழ்நாட்டிலுள்ள வகைகள்

தமிழ்நாட்டில் யாழ்ப்பாண முருங்கை, சாவகச்சேரி முருங்கை, பால் முருங்கை, பூனை முருங்கை மற்றும் அந்தந்த இடங்களில் கிடைக்கும் வேறு சில வகைகளும் வீடுகளில் வளர்க்கப்படுகின்றன. விவசாயிகளால் குடுமியான் மலை-1, பெரியகுளம்-1 திண்டுக்கல் பகுதியில் உள்ள தெப்பத்துபட்டியிலும் ஆகிய வகைகள் பயிரிடப்பட்டு வளர்க்கப்படுகின்றன. ஓராண்டுப் பயிர்களான இவை ஆறு மாதங்களுக்குப் பின் காய்களை அளிக்கத் தொடங்கும். ஒரு மரத்திலிருந்து 200 முதல் 400 காய்கள் வரை கிடைக்கும்.

## பயன்கள்

முருங்கைக்காய் நீளமான அளவில் தடி போன்ற வடிவில் இருக்கும். முன்பெல்லாம் சிறிதாக இருந்த முருங்கைக்காய் தற்போது ஒரு மீட்டர் நீளத்திற்கு வளரக் கூடிய அளவில் புதிய ரகங்கள் கண்டுபிடிக்கப்பட்டுள்ளன. தமிழர்களிடையே முருங்கைக்காய் பிரட்டல், குழம்பு போன்றவை செய்யப் பயன்படுத்தப்படுகிறது. முருங்கை இலை கீரை போல வதக்கி, அல்லது வறுத்து உணவுக்குப் பயன்படுத்தப்படுகிறது. இது  நீர் சுத்திகரிப்பு மற்றும் இதன் நஞ்சு எதிர்ப்பு பண்புகள் மற்றும் சோப்பு பண்புகளால் கை கழுவுதலில் பயன்படுத்த முடியும், மற்றும் பழங்காலத்திலிருந்து முருங்கை மூலிகை மருத்துவத்தில் பயன்படுத்தப்படுகிறது.

இலைகள் மிகவும் சத்தான பகுதியாகும். இலைகளில் அத்தியாவசிய ஊட்டச்சத்துகள் மற்றும் தாதுக்கள் அடங்கி உள்ளது. இதில் வைட்டமின்கள் பி , சி, கே, புரோவிட்டமின் ஏ என்னும் பீட்டா கரோட்டின், மேலும்  மாங்கனீசு, மற்றும் புரதம் போன்ற அத்தியாவசிய ஊட்டச்சத்துகள் கணிசமாக  இருப்பதால் வளரும் நாடுகளில் இஃது ஊட்டச்சத்து மிகுந்த உணவாகப் பரிந்துரைக்கப்பட்டு வருகின்றது.

## மேற்கோள்கள்


பகுப்பு:காய்கறிகள்
பகுப்பு:கீரைகள்
ஓரான் பாமுக்

**ஓரான் பாமுக்** (*Orhan Pamuk*, பிறப்பு: சூன் 7, 1952) துருக்கியைச் சேர்ந்த பின்நவீனத்துவ புதின எழுத்தாளர். கொலம்பியா பல்கலைக்கழகத்தின் பேராசிரியராகவும் உள்ளார். இலக்கியத்திற்கான நோபல் பரிசை இவர் எனது பெயர் சிவப்பு என்ற புதினத்துக்காக 2006 ஆம் ஆண்டில் பெற்றார். நோபல் பரிசினை பெற்ற முதல் துருக்கியர் இவரே.

## படைப்புகள்
*Karanlık ve Işık (இருட்டும் வெளிச்சமும்)
*வெண்ணிறக் கோட்டை (The White Castle)
*கருப்புப் புத்தகம் (The Black Book) 
*தி நியூ லைப் (The New Life) 
*என் பெயர் சிவப்பு (My Name is Red) 
*பனி (Snow) 
*இசுதான்புல்: மெமோரிஸ் அன்ட் தி சிட்டி (Isthanbul: Memories and the City)

இவற்றுள், The White Castle, The Black Book, My Name is Red, Snow, Isthanbul: Memories and the City ஆகிய ஐந்து நாவல்களும் தமிழில் முறையே,  வெண்ணிறக் கோட்டை, கருப்புப் புத்தகம், என் பெயர் சிவப்பு, பனி, இஸ்தான்புல் எனும் தலைப்புகளில் மொழிபெயர்க்கப்பட்டிருக்கின்றன. இவற்றைக் காலச்சுவடு பதிப்பகம் வெளியிட்டிருக்கிறது.

## மேற்கோள்கள்

## வெளி இணைப்புகள்

* The comprehensive Web site on Orhan Pamuk
* Orhan Pamuk as profiled on the Nobel Prize Web site
* The Guardian on Orhan Pamuk
* Photos of Orhan Pamuk  by Mathieu Bourgois.
* Orhan Pamuk Nobel Prize Lecture
* Portrait of Orhan Pamuk  by Lewis Gropp.
* Pamuk's letter on his trial, published in the 19 December issue of the New Yorker
* ABC documentary on Pamuk and The Armenian Genocide
*Pamuk article archive from *[[The New York Review of Books]]*

பகுப்பு:1952 பிறப்புகள்
பகுப்பு:நோபல் இலக்கியப் பரிசு பெற்றவர்கள்
பகுப்பு:துருக்கிய எழுத்தாளர்கள்
பகுப்பு:நோபல் பரிசு பெற்ற துருக்கியர்கள்
பகுப்பு:வாழும் மக்கள்
நான்சி அஜ்ரம்

**நான்சி நபில் அஜ்ரம்** (*Nancy Nabil Ajram*, பிறப்பு: மே 16, 1983) லெபனானைச் சேர்ந்த அராபியப் துள்ளிசைப் பாடகி. மத்திய கிழக்கு, மற்றும் அரபு நாடுகளில் மிகவும் புகழ் பெற்றவர். 2007 ஆம் ஆண்டில் பாடல் தொகுப்பு 30 மில்லியன்கள் வரையில் விற்பனையாகின. இதுவரையில் ஏழு தொகுப்புக்களை இவர் வெளியிட்டுள்ளார்.

## மேற்கோள்கள்


பகுப்பு:இசைக் கலைஞர்கள்
பகுப்பு:1983 பிறப்புகள்
பகுப்பு:வாழும் மக்கள்
பியூரர் பதுங்கு அறை

thumb|right|150px|பியூரர் பங்கர் பின்பக்க நுழைவாயில் தோற்றம் 1947 ல்(இடிக்கப்படுவதற்கு முன்)
thumb|right|150px|பியூரர் பங்கர் 1947 ல் இடிக்கப்பட்டபோது
thumb|right|150px|அடுக்குமாடி குடியிருப்புகளாக உருமாறிய பியூரர் பங்கர் 2007 ல்

**பியூரர் பதுங்கு அறை**(பியூரர் பங்கர்) என்று ஜெர்மானிய வேந்தரான ஃபியூரர் வசிக்கும் இல்லத்தை அல்லது மாளிகையை குறிப்பிடுவர்.

**இரண்டு பதுங்கு அறைகள்**

இது இரண்டு பிரிவுகளாக, இரண்டு மாளிகைகளாக கட்டப்பட்டது. ஒன்று வோர் பங்கர் பழைய பதுங்கு அறை இன்னொன்று **பியூரர் பங்கர்** புதியது. இது ஜெர்மன் நாடாளுமன்ற கட்டிடதிதிலிருந்து (**ரீச் சான்சிலர்**) 8.2 மீட்டர் தொலைவில் அமைந்திருந்தது. **பியூரர் பங்கர்** வோர்பங்கரின் கீழ் பகுதியில் அமைந்திருந்த்து.

**கட்டுமானம்**

இரண்டு பங்கர்களையும் இணைக்க படிக்கட்டுகளும் அமைக்கப்பட்டது. அதன் சுவர்கள் 4 மீட்டர் தடிமானம் கொண்டவையாக இருந்தன. 30 அறைகள் கொண்டதாக 2 அடுக்குகளாக அமைக்கப்பட்டிருந்தன. அதனிலிருந்து வெளியேற அவசர வழியொன்று அமைக்கப்பட்டு தோட்டத்துடன் இணைக்கப்பட்டிருந்த்து. இதன் கட்டுமானம் 1936 ல் ஒரு பகுதியாகவும் இரண்டாவது கட்டுமானம் 1943 லும் கட்டி முடிக்கப்பட்டது. இந்த கட்டுமான பொறுப்பை **ஹோச்சஸ்ட்** என்ற நிறுவனம் ஏற்றிருந்தது.

**இட்லரின் திருமணம்**

1945 ஜனவரி முதல் இந்த மாளிகையில் குடியேறி அவர் இறக்கும் காலம் வரை இதில் வசித்தார். அவருடன் இவா பிரான் , அவர் அதிகாரிகள் அனைவரும் குடியேறினர் . இட்லருக்கும் இவா பிரானுக்குமிடையே நடந்த திருமணம் இங்குதான்.

**தாக்குதலுக்குள்ளான பொழுது**

இம்மாளிகைக்காக பணிபுரிய **36** க்கும் மேற்பட்ட *பணியாளர்கள் ,மருத்துவர்கள், சமையலாளர்கள்* பணிஅமர்த்தப்பட்டனர். ஏராளமான கேளிக்கை விருந்துகளும் அரசியல் ஆலோசனைகளும் இங்குதான் நடைபெற்றன. 1945 ல் பெர்லினில் செஞ்சேனை தாக்குதலின் போது இம்மாளிகை தாக்கதலுக்குள்ளானபோது இதன் வலிமையான கட்டுமானம் இட்லரை காப்பாற்றியது.

இங்குதான் இட்லரும் அவர் மனைவி இவா பிரானும் தற்கொலை புரிந்து இறந்தனர். இவ்விடத்தில் உள்ள தோட்டத்தில் இவர்களின் உடல்கள் எரியூட்டப்பட்டுக்கொண்டிருக்கும்பொழுது இம்மாளிகை ருஷ்ய அதிபர் ஜோசப் ஸ்டாலினின் செஞ்சேனைகளால் கைபற்றப்பட்டது.

**இடிக்கப்படுதல்**

1947 ல் நேச நாட்டு அணியினரால் இம்மாளிகை இடித்து தரை மட்டமாக்கப்பட்டது. இன்று அம்மாளிகை இருந்த தடயமே தெரியாத அளவுக்கு பல அடுக்குமாடி குடியிருப்புகளாகவும், உணவு விடுதிகளாகவும் உருமாறியுள்ளன.

பகுப்பு:செருமனி
பகுப்பு:நாசிசம்

## மேற்கோள்கள்
கிருத யுகம்

**கிருத யுகம்** அல்லது **சத்திய யுகம்** என்பது இந்து சமயத்தில் சொல்லப்படும் நான்கு யுகங்கள் அல்லது பெரும் காலப் பிரிவுகளில் ஒன்று. இந்த யுகமானது, 17,28,000 ஆண்டுகளை கொண்டதாகும். இந்து சமயத்தின்படி இது உண்மையின் காலம் எனப்படுகிறது. அக் காலத்தில் மனித இனம் கடவுளரால் ஆளப்பட்டதாகச் சொல்லப்படுகிறது. ஒவ்வொரு வேலையும், வெளிப்பாடும் தூய இலட்சியத் தன்மைக்கு நெருக்கமாக இருந்தது. இது சில சமயங்களில் பொற்காலம் எனவும் குறிப்பிடப்படுவது உண்டு. கிருத யுகத்தில் மக்கள் நீண்ட வாழ்நாட்களையும் கொண்டிருந்தனராம். 

சுழற்சி முறையில் வருவதாகக் கருதப்படும் நான்கு யுகங்களில் கிருத யுகமே முதல் யுகம். அறிவு, தியானம், தவம் என்பன இந்த யுகத்தில் சிறப்புப் பெற்றிருந்தன. இந்த யுகத்தில் மனிதரின் வாழ்நாள் 100,000 ஆண்டுகளாக இருந்ததாகப் பழங்கால இந்துக்கள் நம்பினர்.

## இவற்றையும் பார்க்க
* யுகம்
* கல்பகாலம்

பகுப்பு:இந்தியக் காலக் கணிப்பு முறைகள்
பகுப்பு:இந்துக் காலக் கணிப்பு முறை
பகுப்பு:இந்து தொன்மவியல்
மறைபுற நோக்கி

**மறைபுற நோக்கி** அல்லது **பெரிஸ்கோப் கருவி** (*Periscope*) என்பது மறைந்திருந்தபடி சூழலை கண்காணிக்க தகுந்த ஒர் ஒளியியல் கருவியாகும். அதன் மிகக் குறைந்த வடிவமைப்பில், இக்கருவி ஒரு குழலின் இருமுனைகளிலும் பிரதிபலிக்கக்கூடிய கண்ணாடிகளை 45 பாகையில் கொண்டது. மேம்பட்ட வடிவத்தில், கண்ணாடிக்கு மாறாக, பல்வேறு வில்லைகளும், பட்டகங்களும் காட்சியை தெளிவாக, விரிவாக காண பயன்படுத்தப் படுகிறது. 
இத்தகைய கருவி மூலம் ஒரு முனையில், கண்ணாடியில் விழும் பிம்பங்களை, குழலின் அடுத்த முனையில் உள்ள கண்ணாடியில் காணலாம். இக்கருவி, இரண்டாம் உலகப் போரின் போது பகைவர் நிலைகளை பதுங்கு குழிகளின் உள்ளே இருந்த படியே கண்காணிக்க உதவியது. மறைபுற நோக்கி பல்வேறு கவச வாகனங்களிலும், நீர்மூழ்கிக் கப்பகளிலும் பெரிதும் பயன்படுத்தப் படுகிறது.

## படங்கள்

File:Handheld periscope.png|Military handheld periscope
File:Zeiss U Boath Periscope 1943.png|Zeiss submarine periscope optical design
File:Attack periscope.png|Submarine monocular attack periscope
படிமம்:British trench periscope Cape Helles 1915.jpg|பிரித்தானியாவின் பதுங்கு குழி மறைபுற நோக்கி, கேப் ஹேல்லஸ்v 1915
படிமம்:Periscope rifle Gallipoli 1915.jpg|ஆஸ்திரேலிய குதிரை பட வீரன் மறைபுற நோக்கி பொருத்தப்பட்ட துப்பாக்கியை பயன்படுத்தும் காட்சி, கல்லிபோளி 1915


## மேலும் காண்க
*நீரினுள் நோக்கி
## மேற்கோள்கள்

## வெளி இணைப்புகள்

* ''The Fleet Type Submarine Online: Submarine Periscope Manual'' United States Navy **Navpers 16165**, June 1979
* ''Simulation of a Periscope'' at NTNUJAVA Virtual Physics Laboratory
* Periscope used for Celestial Navigation in Petan.net
* Air Facts
* THE V-FORCE
* Air Navigation Periscope Sextants
* Periscope Sextant in a Douglas DC-8

*
சென்னை மாநிலம்

[thumb|[தென்னிந்தியா (1953–1956) (மாநில மறுசீரமைப்புச் சட்டம் 1956), சென்னை மாநிலம் மஞ்சளில்]]

**சென்னை மாநிலம்** (*Madras State*) இந்தியக் குடியரசில் ஒரு மாநிலம். இது தற்கால தமிழ்நாட்டின் முன்னோடியாகும். பிரித்தானியாவின் இந்தியாவில் சென்னை மாகாணம் என்று வழங்கப்பட்ட பகுதிகள், 1950 இல் இந்தியா குடியரசானவுடன் சென்னை மாநிலம் என்றழைப்படலாயின. 1950 முதல் 1953 வரை ஒருங்கிணைந்த சென்னை மாகாணத்தின் அனைத்து பகுதிகளும் சென்னை மாநிலத்தில் இடம் பெற்றிருந்தன. இவையாவன - தற்கால தமிழ்நாடு, ஆந்திரப் பிரதேசத்தின் ஆந்திர மாவட்டங்கள், கர்நாடகத்தின் தெற்கு கனரா மாவட்டம் மற்றும் கேரளத்தின் மலபார் மாவட்டம். அக்டோபர் 1, 1953 இல் ஆந்திர மாவட்டம் சென்னை மாநிலத்திலிருந்து பிரிந்து தனி மாநிலமாகியது. 1956 இல் மொழி வாரியாக மாநிலங்களை அமைக்க மாநில புனரமைப்புச் சட்டம் (*[[:en:States Reorganisation Act, 1956|States Reorgansiation Act]]*) கொண்டுவரப்பட்டது. இதனால் சென்னை மாநிலத்தின் கன்னடம் பேசும் பகுதிகள் கர்நாடக மாநிலத்துடனும், மலையாளம் பேசும் பகுதிகள் கேரளத்துடன் இணைக்கப்பட்டன. திருவிதாங்கூர் சம்ஸ்தானத்தின் பகுதியாக விளங்கிய நான்கு தாலுக்காக்களை உள்ளடக்கிய பகுதிகள் கன்னியாகுமரி மாவட்டம் என்ற பெயரில் சென்னை மாநிலத்துடன் இணைக்கப்பட்டது. 1959 இல் ஆந்திரப் பிரதேசத்துடன் ஏற்பட்ட எல்லை ஒப்பந்தத்தின் மூலம் திருத்தணி சென்னை மாநிலத்துடன் இணைக்கப்பட்டது. கண்டன் சங்கரலிங்க நாடார் சென்னை மாநிலம் என்பதை தமிழ்நாடு என்று பெயர் மாற்றம் செய்வதற்காக 78 நாட்கள் உண்ணா நோன்பிருந்து அக்டோபர் 13, 1956ல் உயிர் துறந்தார். 12 ஆண்டுகளுக்கு பிறகு 03.10.1966 க்கு முன்பே சென்னை மாநிலம் என்ற பெயர் தமிழ்நாடு என்று மாற்றப்பட்டது.

## மேலும் பார்க்கவும்

* சென்னை மாகாணம் 
* தமிழ்நாடு
* தமிழ்நாட்டு முதலமைச்சர்களின் பட்டியல்
* ஆந்திரப் பிரதேசம்
* கேரளம்
* கருநாடகம்

## மேற்கோள்கள்

பகுப்பு:தமிழ்நாட்டு வரலாறு (1947- தற்போதுவரை)
பகுப்பு:இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
ஏசியன் டிரிபியூன்

**ஆசியன் ரிபியூன்** என்பது இலங்கை இனப்பிரச்சினை தொடர்பாக செய்திகளை வெளியிடும் ஒரு ஆங்கில இணைய வலைத்தளம் ஆகும்.  க. த ராசசிங்கம் என்ற இலங்கைத் தமிழரால் நாடத்தப்படும் இந்த வலைத்தளம், விடுதலைப் புலிகளை கடுமையான விமர்சிக்கும் வலைத்தளம் ஆகும்.  எல்லாதரப்பட்ட இலங்கை அரசின் செயற்பாடுகளை நியாப்படுத்தி இந்த வலைத்தளம் செய்தி வெளியிடுகிறது.  

## இவற்றையும் பாக்க
* தேனீ வலைத்தளம்

## வெளி இணைப்புகள்
* Asian Tribune

பகுப்பு:விடுதலை புலிகள் மீது விமர்சனங்கள்
சனவரி 31, 2009 பிரித்தானியா கண்டனப் பேரணி

**சனவரி 31, 2009 பிரித்தானியா கண்டனப் பேரணி** என்பது இலங்கை அரசு மேற்கொண்டுவரும் ஈழத்தமிழர் இனவழிப்பை கண்டித்து இலண்டனில் சனவரி 31, 2009 இல் பிரித்தானியத் தமிழர்களால் நடாத்தப்பட்ட எதிர்ப்புப் போராட்டம் ஆகும்.  இதில் 50 000 மேற்பட்ட தமிழ் மக்கள் கலந்து கொண்டதாக பிபிசி செய்திகள் வெளியிட்டுள்ளது.  இது British Tamil Forum ஆல் ஒழுங்கு செய்யப்பட்டது.  இதில் பல பிரித்தானிய நாடாளுமன்ற உறுப்பினர்கள் கலந்துகொண்டு இலங்கை அரசைக் கண்டித்தனர்.

## மேற்கோள்கள்


பகுப்பு:பிரித்தானியத் தமிழர்